钦定古今图书集成/明伦汇编/宫闱典/第112卷 > 冯风
## 钦定古今图书集成/明伦汇编/宫闱典/第112卷 > 冯风

接《魏书冯熙传》：“聿同产弟风，幼养于宫，文明太后特
加爱念，数岁赐爵至北平王，拜太子中庶人，出入禁
闼，宠侔二兄。高祖亲政后，恩宠稍衰，降爵为侯。幽后
立，乃复叙用。后死，亦冗散，卒，赠青州刺史。崔光之兼
黄门也，与聿俱直，光每谓之曰：‘君家富贵太盛，终必
衰败’。聿云：‘我家何负四海，乃咒我也’。光云：‘以古推之，
不可不慎’。”时熙为太保，诞司徒、太子太傅，修侍中、尚
书，聿黄门。废后在位，礼爱未弛。是后岁馀，修以罪弃
熙，诞丧亡，后废，聿退，时人以为盛必衰也。